Πλατφόρμα ψηφιακών τεχνολογιών στην γεωγραφική ανάλυση
Creators: name: Τσαμπούρης, Ιωάννης Θ.
Publisher: name: Aristotle University of Thessaloniki
Year: 2017
Subjects: Συμμετοχική γεωγραφική ανάλυση
Συμμετοχή κοινού
Συνεργασία σε πραγματικό χρόνο
Χωρικό σύστημα υποστήριξης λήψεως αποφάσεων
Collaborative geographical analysis
Public participation
Real time collaboration
Spatial decision support system

description: Αντικείμενο της διατριβής είναι η πρόταση ενός ψηφιακού μέσου γεωγραφικής ανάλυσης με συμμετοχικές διαδικασίες, το οποίο θα έχει τη δυνατότητα διαχρονικής-συστηματικής αποτύπωσης και ανάλυσης των χωρικών μετασχηματισμών και υποβοήθησης των λήψεων αποφάσεων. Τα συμπεράσματα που προέκυψαν από την βιβλιογραφική έρευνα και την εξέταση υφιστάμενων συστημάτων διαμόρφωσαν μια σειρά αρχών υλοποίησης. Κοινό χαρακτηριστικό των αρχών, που διατυπώθηκαν και παρουσιάστηκαν αναλυτικότερα, είναι ότι εστιάζουν στον άνθρωπο και στους μηχανισμούς που παράγουν το χώρο και όχι στα δεδομένα που προκύπτουν από την αφαιρετική καταγραφή. Δίνουν έμφαση στις πλούσιες σε περιεχόμενο καταγραφές, την συμμετοχή των πολιτών και την θεώρηση του μελετητή ως μέλος της κοινότητας και συνεργάτη τους. Με βάση τις αρχές υλοποίησης που προτάθηκαν δημιουργήθηκε η αντίστοιχη ηλεκτρονική πλατφόρμα, η οποία δοκιμάστηκε στην περίπτωση του Σχεδίου Βιώσιμης Αστικής Κινητικότητας του Δήμου Κοζάνης. Ο πυρήνας της ηλεκτρονικής πλατφόρμας είναι το αντικείμενο της «Ανάρτησης». Μια ανάρτηση περιλαμβάνει κείμενο, αντικείμενα του χάρτη και αναφορές σε θέματα ή πρόσωπα. Αποτελεί εμπλουτισμένο κείμενο μικρής έκτασης το οποίο όταν τοποθετηθεί ταξινομημένο σε χρονολογική σειρά αποτελεί το γενικό Χρονολόγιο και το χρονικό νήμα κάθε χρήστη. Η πειραματική εφαρμογή σχεδιάστηκε και εκτελέστηκε με βάση συγκεκριμένα δείγματα χρηστών και μη δομημένες προσωπικές συνεντεύξεις. Κατά τη διάρκεια του πειράματος παρασχέθηκε βοήθεια στους χρήστες μέσω γραπτών μηνυμάτων, τηλεφώνου ακόμα και βιντεοκλήσεων. Αναδείχθηκαν δύο ψηφιακές κοινότητες από τις οποίες η πρώτη μέσα στην υπηρεσία facebook και η δεύτερη μέσα στις ομάδες που δίνει τη δυνατότητα η πλατφόρμα να δημιουργηθούν. Η πρώτη ομάδα, λόγω των λειτουργιών που παρέχει η facebook (μαζικά μηνύματα, προσκλήσεις κ.λπ.), αλλά και η συχνότερη χρήση της υπηρεσίας αυτής από το κοινό, μπορεί να αποτελέσει τη βάση για επέκταση της βάσης χρηστών. Από το πείραμα εξήχθησαν σημαντικά συμπεράσματα για την γλώσσα και την έκφραση των χρηστών μέσα σε μια τέτοια ηλεκτρονική πλατφόρμα, καθώς και για το ρόλο της στο σχεδιασμό. Η γλώσσα μπορεί να είναι επίσημη ή ανεπίσημη (ακόμα και greeklish), οι αναρτήσεις είναι προσεγμένες και μελετημένες πριν δημοσιευτούν, ενώ η ελευθερία που δίνεται στην έκφραση των χρηστών ανοίγει νέες διαδρομές συζητήσεων. Παράλληλα, συμπεραίναμε ότι οι χρήστες απέφευγαν την ευθεία σύγκρουση και στις περισσότερες περιπτώσεις χρησιμοποιήθηκαν ψευδώνυμα. Μέσω των αναρτήσεων δημιουργήθηκε ένα ενιαίο συμβολικό περιβάλλον, μέσα στο οποίο η επικοινωνία ανάμεσα στους χρήστες διεξήχθη με την ταυτόχρονη χρήση του λόγου και του χάρτη. Οι αναρτήσεις τους σχετίζονταν με τη γειτονιά τους ή αφορούσαν διαδρομές της καθημερινότητάς τους με αποτέλεσμα να αποτυπωθεί ένα κομμάτι των προσωπικών τους γεωγραφιών. Οι συμμετέχοντες στην πειραματική εφαρμογή, δηλαδή, δημιούργησαν προσωπικά γεωγραφικά χρονικά νήματα, τα οποία συνέτειναν σε μια τοπική γεωγραφία των μεταφορών. Οι συμμετέχοντες εθελοντές οδηγήθηκαν σε έναν γεωγραφικό νομαδισμό, χωρίς συγκεκριμένη επιστημολογία και οντολογία, βασιζόμενο στον πλουραλισμό.
description: The subject of this dissertation is the proposition of a digital platform for participatory geographic analysis as a means of longitudinal, systematic mapping and analysis of spatial transformations for assisting decision-making. The conclusions drawn from the research shaped a set of proposed implementation principles for a digital platform for participatory geographic analysis. A common feature of the implementation principles is that they focus on the citizens and the mechanisms that produce space, and not on the abstract data. They emphasize on rich-content recordings, citizen participation, and the planner’s view as a member of the community. Based on the proposed implementation principles, an online platform was developed, which was tested in the case of the Sustainable Urban Mobility Plan of the Municipality of Kozani. The key object of the platform is the "Post". A post contains text, map objects, and references to topics (in the form of hashtags) or people. It is enriched, not long text which when placed sorted in chronological order creates the “Timeline” and the time thread of each user. The experiment was designed and conducted based on specific user samples and unstructured personal interviews. During the experiment, help was provided to users via text messaging, phone and even video calls. Two digital communities emerged. The first in Facebook and the second within the platform. The first group, due to the services provided by Facebook (mass messages, invitations, etc.), as well as the more frequent use of this service by the public, can be the basis for extending the user base. The experiment has led to important conclusions on how the users use the language and their expression within such an online platform as well as on its role in design. The language can be either official or unofficial, the posts are carefully composed before they are published, and the freedom given to user expression opens new discussion paths. At the same time, we concluded that users avoided direct conflict and in most cases aliases as user names were used. Through the posts a new symbolic environment was created, in which the communication between the users was conducted with the simultaneous use of speech and the map. Their posts were related to their neighborhood or their daily routines, resulting in creating their personal geography. The participants in the experimental application, in other words, created personal geographic time threads that contributed to a local geography of transport. The volunteers that participated were led to a geographical nomadism, without specific epistemology and ontology, based on pluralism.